**(Re)capitulare**

*Liliana Trif Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

“Am ceva din nebunia pădurii. Mă dezbrac, când iarna e aproape.”

Valeriu Butulescu

- Satinul alb alunecă pe trup

Ca săniile pe omătul moale,

Sub sânii calzi vulcani de dor erup,

Dantelele pe curbele domoale

Fac scurt popas pe pântec şi apoi

Coboară peste coapsele-arcuite...

O să te-nvăţ la noapte lucruri noi,

Şi-o să te văd capitulând, iubite.

Zăpezile se-aştern. Înzăpeziţi,

Vom renunţa la haine... Spune-mi, oare,

E-un neajuns că suntem fericiţi

Şi vrem în zori o recapitulare?

- Cu buzele întârzii pe contur

Și sânilor le descifrez misterul,

Ridici spre lustră magicul condur

Cât să-ți desfac încet portjartierul.

Lași gleznele subțiri peste mijloc

Și te cuprind cu palmele de fese,

Se-aprind extremitățile că-n joc

Ai aruncat doar fantezii alese.

E iarna lungă, o s-avem răgaz

Să fim și în atac, și-n apărare,

Iar dacă-n primăvară voi fi treaz

Aș vrea, iubito, recapitulare.

Liliana Trif Ioan Grigoraș